กรมศุลกากรคำนับรับนักลงทุน 
นายชัยยุทธ คำคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร เปิดเผยว่า ในเดือน ต.ค. 2562 ซึ่งเป็นเดือนแรกของปีงบประมาณ 2563 กรมศุลกากรสามารถจัดเก็บรายได้ได้ 52,100 ล้านบาท โดยหากดูเฉพาะรายได้ที่จัดเก็บของกรมศุลกากรพบว่ามีจำนวน 8,700 ล้านบาท ต่ำกว่าเป้าหมาย 1.1% หรือประมาณ 99 ล้านบาท ส่วนการจัดเก็บรายได้แทนหน่วยงานอื่น 43,400 ล้านบาท,ทั้งนี้ กรมฯ ได้ออกประกาศกรมศุลกากร เรื่อง การปฏิบัติพิธีการศุลกากร ณ เขตปลอดอากรกิจการพาณิชย์อิเล็กทรอนิกส์ ภายในเขตส่งเสริมเศรษฐกิจพิเศษในพื้นที่เขตพัฒนาพิเศษภาคตะวันออก (อีอีซี) และได้เผยแพร่ในราชกิจจานุเบกษาไปเมื่อวันที่ 28 ต.ค.ที่ผ่านมา ซึ่งเป็นระเบียบเกี่ยวกับเขตปลอดอากรตามกฎหมายศุลกากร สำหรับการนำเข้าและส่งออกสินค้าอีคอมเมิร์ชในเขตอีอีซี โดยประกาศกรมฯ กำหนดคุณสมบัติและหลักเกณฑ์ของผู้ลงทุนไว้ โดยไม่ได้จำกัดเฉพาะผู้ลงทุนเพียงรายหนึ่งรายใดเท่านั้น สำหรับผลประโยชน์ที่ผู้ลงทุนในเขตอีอีซี จะได้รับตามร่างประกาศกรมฯ คือ 1.ประหยัดค่าใช้จ่าย เนื่องจากพิธีการศุลกากรจะสะดวกขึ้น เช่น การจัดทำใบขนสินค้าจะง่ายขึ้น เป็นต้น 2.ดำเนินการด้วยความรวดเร็วทันสมัย โดยนำใช้เทคโนโลยีสมัยใหม่มาใช้งาน ได้แก่ การควบคุมการเคลื่อนย้ายสินค้าด้วยระบบกุญแจอิเล็กทรอนิกส์ การใช้เทคโนโลยีคิวอาร์โค้ด (QR CODE) ในการบันทึกข้อมูลสินค้า การตรวจสอบสินค้าด้วยการเอกซเรย์บนระบบสายพาน การจัดทำบัญชีสินค้าคงคลังอิเล็กทรอนิกส์ (e-Inventory) เป็นต้น 3. ได้รับยกเว้นใบอนุญาตสำหรับสินค้าที่นำเข้าในเขตปลอดอากรอีอีซี 4.ยังไม่ต้องชำระค่าอากรขาเข้าทันที ตามที่คณะกรรมการนโยบายเขตพัฒนาพิเศษภาคตะวันออกประกาศกำหนดไว้.
นายชัยยุทธ คำคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร เปิดเผยว่า ในเดือน ต.ค. 2562 ซึ่งเป็นเดือนแรกของปีงบประมาณ 2563 กรมศุลกากรสามารถจัดเก็บรายได้ได้ 52,100 ล้านบาท 
ชัยยุทธ คำคุณ,กรมศุลกากร,อีอีซี,ราชกิจจานุเบกษา,ประหยัดค่าใช้จ่าย,ชำระค่าอากร,ใบขนสินค้า